Document ID: 32012D0005

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
от 13 декември 2011 година
за изменение на Междуинституционалното споразумение от 17 май 2006 г. за бюджетната дисциплина и доброто финансово управление по отношение на многогодишната финансова рамка, с цел да се посрещнат допълнителните нужди от финансиране на проекта ITER
(2012/5/ЕС)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1),
като взеха предвид предложението на Европейската комисия,
като имат предвид, че:
(1)
На тристранната среща от 1 декември 2011 г. Европейският парламент, Съветът и Комисията постигнаха съгласие относно начините за осигуряване на допълнително финансиране на проекта ITER. Финансирането налага преразглеждане на многогодишната финансова рамка за периода 2007-2013 г. в съответствие с Междуинституционалното споразумение с цел увеличаване на таваните за бюджетните кредити за поети задължения по подфункция 1а с 650 милиона евро за 2012 г. и със 190 милиона евро за 2013 г. по текущи цени.
(2)
Увеличението на таваните за бюджетните кредити за поети задължения по подфункция 1а за 2012 г. и 2013 г. ще бъде напълно компенсирано от намаление на таваните за бюджетните кредити за поети задължения за 2011 г. по функция 2 и за бюджетните кредити за поети задължения за 2011 г. и 2012 г. по функция 5.
(3)
За да се запази подходяща връзка между поетите задължения и плащанията, годишните тавани за бюджетните кредити за плащания ще бъдат коригирани. Корекцията ще е неутрална по отношение на нуждите от плащания за периода 2007-2013 г.
(4)
Приложение I към Междуинституционалното споразумение за бюджетната дисциплина и доброто финансово управление следва да бъде съответно изменено (2),
ПРИЕХА НАСТОЯЩОТО РЕШЕНИЕ:
Член единствен
Приложение I към Междуинституционалното споразумение за бюджетната дисциплина и доброто финансово управление се заменя с приложението към настоящото решение.
Съставено в Страсбург на 13 декември 2011 година.

Labels: 7
2
15
14